**Portree** (skotsk-gælisk: *Port Rìgh*) er en den største byen og hovedstaden på øya Skye i Indre Hebridene innenfor regionen Highland i Skottland. Den lille havnen ved en molo designet av Thomas Telford, ligger skjermet til mellom svarte klipper og det pyramideformede fjellet Ben Tianavaig på østkysten av øya, innerst i en bukt ovenfor naboøya Raasay. Det er lokaliseringen av den eneste videregående skole på øya, Portree High School. Offentlig transport er begrenset til bussruter. Det er beregnet 2310 innbyggere i byen i 2020.

Blant severdigheter i byen er Aros-senteret som feirer øyas gæliske arv. Ytterligere kunsttilbud gjøres gjennom kunstorganisasjonen ATLAS Arts, regelmessig finansiert av Creative Scotland. Byen fungerer også som et senter for turister som utforsker øya.

A855-veien fører nordover ut av byen, passerer gjennom landsbyer som Achachork, Staffin og passerer det steinete landskapet ved Storr før den når Quiraing, et sted med løse jordskred.

Etymologi
---------

Det nåværende navnet, *Port Rìgh*, er oversatt som «Kongshavnen», kanskje grunnet et besøk av kong Jakob V av Skottland i 1540. Imidlertid er denne forklaringen bestridt ettersom kong Jakob ikke kom i fredelig ærend. Det eldre navnet synes å ha vært *Port Ruighe(adh)*, i betydningen «Skråningshavn» eller «Havna ved åsen».

Før 1500-tallet het bosetningen *Kiltaraglen* («kirken St. Talarican»), fra gælisk *Cill Targhlain*.

Gælisk
------

Rundt en fjerdedel av befolkning snakker skotsk-gælisk, og byen streber etter å øke språkets prestisje og butikker og hoteller i Portree blir oppfordret til å ønske kunder velkommen og bruke skilting på gælisk som en del av et forsøk på å øke bruken av språket også i det bredere samfunnet.

Forhistorie og arkeologi
------------------------

Bakeri og kafe på plassen Somerled.
Arkeologiske undersøkelser i forkant av bygging av en boligutvikling i 2006–2007, av CFA Archaeology, avdekket bevis på bosetning av Portree fra tidlig bronsealder til middelalderen (den eldste karbondatering var 2570 f.Kr. og den siste var 1400 e.Kr.). De fant også steinredskaper som indikerte at folk befant seg i området i tidlig neolittisk tid (bondesteinalderen), muligens så langt tilbake som til sen mesolittisk tid.

Arkeologene oppdaget restene av rundhus av tømmer, en sirkulær grøftedefinert innhegning, under bakken (*souterrain*) sannsynlige stående steinsokler og et utvalg av groper. Selv om ikke mange gjenstander ble gjenfunnet, var det en samling av keramikk tilknyttet klokkebegerkulturen. Dette var den første oppdagelsen av et sted fra senere bronsealder på Skye.

Arkeologene fant også bevis på skytebanen som ble opprettet på 1800-tallet med dannelsen av den frivillige geværbevegelsen (Rifle Volunteer), opprettet i 1859 for å forsvare landet mot en potensiell fransk invasjon. Den første offisielle enheten i Portree var 8th Inverness-shire Rifle Volunteer Corps, dannet i juli 1867.

Historie
--------

På 1700-tallet var byen et velegnet utgangspunkt for desperate skotter som seilte til Nord-Amerika for å unnslippe fattigdom og arbeidsledighet. Denne bruken gjentok seg under hungersnøden på 1840-tallet. Begge gangene ble byen reddet av en tilstrømning av båter, som ofte gikk mellom det skotske fastlandet og Ytre Hebridene, som brukte Portrees brygge som hvilested. Byen begynte også å eksportere fisk på denne tiden, noe som bidro sterkt til den lokale økonomien.

Dagens The Royal Hotel er det stedet for det tidligere vertshuset MacNab's Inn, og som var det siste møtestedet for Flora MacDonald og Bonnie Prince Charlie i 1746.

Byen hadde den siste manuelle telefonsentralen i Storbritannia, som stengte i 1976.

Turisme
-------

Portree (2018)
Portree regnes for å være blant de «20 vakreste landsbyene i Storbritannia og Irland», ifølge Condé Nast Traveler og besøkes av mange turister hvert år.

En rapport publisert i midten av 2020 indikerte at besøkende tilførte 211 millioner pund i løpet av et enkelt år til Skyes økonomi, før reiserestriksjoner ble pålagt på grunn av COVID-19-pandemien.[12] Dette var forventet å avta betydelig på grunn av koronapandemien. «Skye er svært sårbar for nedgangen i internasjonale besøkende som vil fortsette i store deler av 2020 og utover,» uttlte professor John Lennon (sic) ved Glasgow Caledonian University til en reporter i juli 2020.

Referanser
----------

1. ↑  «Portree, Raasay & Central Skye», *A Guide*
2. 1 2  Murray, W.H. (1966): *The Hebrides*. London. Heinemann. s. 154-155.
3. ↑  Portree Regeneration (15. september 2007): «Portree». Arkivert fra originalen den 17. november 2007.
4. ↑   «Mid-2020 Population Estimates for Settlements and Localities in Scotland». *National Records of Scotland*. 31 mars 2022
5. ↑  «ATLAS Arts - bringing art and audiences together in Skye and Lochalsh» Arkivert 30. januar 2016 hos Wayback Machine. *Creative Scotland*
6. ↑  Haswell-Smith, Hamish (2004): *The Scottish Islands*. Edinburgh. Canongate. s. 173-174
7. ↑  Mac an Tàilleir, Iain (2003): *Ainmean-àite/Placenames* Arkivert 6. mars 2021 hos Wayback Machine. (PDF), *Pàrlamaid na h-Alba*
8. ↑  Campsie, Alison (16. desember 2021): «Skye seeks to become 'stronghold' of Gaelic with help of island shops and hotels», *The Scotsman*
9. ↑  «Speak Up for Gaelic», *Portree & Braes Community Trust*
10. 1 2 3   Vol 54 (2013): «Excavation of post-built roundhouses and a circular ditched enclosure at Kiltaraglen, Portree, Isle of Skye 2006-07», *Scottish Archaeological Internet Reports*, Journals.socantscot.org
11. ↑  "Portree", *Undiscovered Scotland*
12. ↑  «BT History 1976». Arkivert fra originalen 2. oktober 2018. Besøkt 12. september 2022.
13. ↑  «The 20 Most Beautiful Villages in the UK and Ireland», *Cntraveller.com* 20 oktober 2020
14. ↑   Macfarlane, Jenna (17. juli 2020): «Tourists generated £211 million for Skye pre-pandemic, finds study», *The Sunday Post*

Eksterne lenker
---------------

* Offisielt nettsted Rediger på Wikidata

* (en) Portree – kategori av bilder, video eller lyd på Commons Rediger på Wikidata
* Portree på Undiscovered Scotland
* Isle of Skye, turistinformasjon

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GND **·** LCCN **·** GeoNames **·** BBC Things **·** MusicBrainz
 |